
Projektas
TECHNINĖ SPECIFIKACIJA

PIRKIMO OBJEKTAS
Viešosios įstaigos Inovacijų agentūra (toliau – Perkančioji organizacija) naudojamos kompiuterinės programos – administracinės informacinės sistemos (toliau – AIS) palaikymo paslaugos.
Senojo laikotarpio (2007–2013 m.) AIS (toliau – AIS07) buvo logiškai ir sistemiškai atskirtas nuo naujojo laikotarpio (2014–2022 m.) padarant senos sistemos kopiją (kloną) ir vadinasi AIS14 (toliau – AIS14). 

BENDRA INFORMACIJA
AIS07 ir AIS14 naudotojai yra Perkančiosios organizacijos visų administracijos padalinių darbuotojai (toliau – darbuotojai). Paslaugos teikiamos adresu: J. Balčikonio g. 3, Vilnius.
AIS07 ir AIS14 yra realizuota ir veikia SharePoint programinės įrangos pagrindu.

AIS14 NAUDOJAMI SPRENDIMAI IR CHARAKTERISTIKOS
AIS14 naudojami tokie pagrindiniai sprendimai:
Dokumentų valdymo posistemis, kurio paskirtis yra valdyti darbą su dokumentais:
saugoti ir apdoroti dokumentus;
užtikrinti dokumentų apsaugą;
valdyti su dokumentais susijusius metaduomenis;
saugoti senesnes dokumentų versijas;
saugoti veiksmų su dokumentais istoriją;
Perkančiosios organizacijos gautos korespondencijos registravimas, nukreipimas vykdymui ir vykdymo kontrolė;
siunčiamos korespondencijos rengimas, derinimas, registravimas.
Paraiškų posistemis, kurio paskirtis yra valdyti ir kontroliuoti paraiškų vertinimo eigą:
paraiškų duomenys įkeliami iš Europos Sąjungos struktūrinės paramos kompiuterinės informacinės valdymo ir priežiūros sistemos (toliau – SFMIS), naudojant tinklines paslaugas (angl. Web Services);
registruojami paraiškų vertinimo proceso eigos rezultatai, duomenys saugomi SQL duomenų bazėje;
skiriami paraiškų TF ir NK vertintojai, sutarties rengėjai;
vertintojų darbo krūvų stebėjimas;
rengiami visi vertinamų paraiškų išoriniai ir vidiniai šabloniniai el. dokumentai Microsoft Word (*.docx) formatu (tvirtinimo bei rezultatų ataskaitos, de minimis ir valstybės pagalbos dokumentacija, paklausimai, atmetimai ir t.t.), vertinimo klausimynai;
kiekviename vertinimo proceso žingsnyje sistemoje formuojamos ir siunčiamos el. paštu užduotys kiekvienam vertinimo procese dalyvaujančiam darbuotojui; 
vykdomas paraiškų NK rezultatų reitingavimas;
galutiniai paraiškų vertinimo rezultatai eksportuojami į Microsoft Word (*.docx) formatą.
Sutarčių posistemis, kurio paskirtis yra užtikrinti deramą ir kiek įmanoma automatizuotą sutarties paruošimo ir vykdymo eigos administravimą:
pasirašytų finansavimo sutarčių duomenys yra importuojami iš SFMIS, naudojant tinklines paslaugas (angl. Web Services), atliekama sutarties vykdymo priežiūra (projekto įgyvendinimo kontrolė), projektų įgyvendinimo ataskaitų rezultatai įvedami į SFMIS;
skiriami projektų ir finansų vadovai;
rengiami visi išoriniai ir vidiniai su sutarties administravimu susiję šabloniniai el. dokumentai;
darbo laiko ir užmokesčio apskaitos sąsaja;
sutarties šablono ir iš SFMIS gautų duomenų pagrindu parengiamas, suderinamas ir paruošiamas pasirašymui sutarties dokumentas Microsoft Word (*.docx).
Kontrolės posistemis:
sekti vykdomų pirkimų dokumentų ir pirkimo sutarčių projektų derinimo su Perkančiąja organizacija eigą;
kontroliuoti planuotų ir neplanuotų (užsakomųjų) patikrų vietoje, apsilankymų vietoje iki sutarties pasirašymo eigą ir terminus; 
kontrolės posistemio duomenys yra importuojami iš SFMIS (perkeliant projektų duomenis), naudojant tinklines paslaugas (angl. Web Services);
rengiami visi išoriniai ir vidiniai su pirkimais ir patikromis susiję šabloniniai el. dokumentai.
Mokėjimo prašymų posistemis:
rengiami visi išoriniai ir vidiniai su mokėjimų prašymais tikrinimu susiję šabloniniai el. dokumentai;
vedami priminimai ir vykdoma datų kontrolė;
tvirtinami mokėjimo prašymų tikrinimo lapai Microsoft Word (*.docx) formatu. Tikrinimo lapus tvirtina projektų ir finansų vadovai.
Rizikos valdymo posistemis, kurio paskirtis yra užtikrinti finansavimo sutarties arba su Europos Sąjungos (toliau – ES) struktūrinių fondų finansavimo naudojimu susijusių pažeidimų tyrimų, taisymų ir prevencijos monitoringą, atlikti su konkrečiais projektais, jų grupėmis ir institucija susijusios rizikos vertinimą ir valdymą:
duomenų importavimas iš UAB „Creditinfo Lietuva“ sistemos, naudojant tinklines paslaugas (angl. Web Services);
duomenų importavimas iš VĮ Registrų centro JADIS (Juridinių asmenų dalyvių informacinė sistema), naudojant tinklines paslaugas (angl. Web Services);
duomenų importavimas iš VĮ Registrų centro JAR (Juridinių asmenų registras) į AIS14 finansines atskaitomybes elektroniniu formatu;
rizikos lapų pildymas ir tvirtinimas, duomenys saugomi SQL duomenų bazėje.
Sistemos administravimo posistemis skirtas atlikti AIS07 ir AIS14 administravimui, kuris apima:
sistemos naudotojų ir jų prieigos teisių administravimas;
naudotojų veiksmų protokolavimą įvykių žurnale;
5.7.3.    šabloninių dokumentų, naudojamų kituose posistemiuose, kūrimą ir keitimą;
5.7.4.    darbo sekų registruose konfigūravimą;
5.7.5.    dokumento registravimo numeracijos nustatymus;
5.7.6.    rizikos lapų nustatymus;
5.7.7.    pavadavimo kalendorių (iš kurio dubliuojami įrašai į AIS07). 

Klasifikatorių posistemis skirtas centralizuotam AIS reikalingų klasifikatorių kūrimui, tvarkymui, saugojimui ir naudojimui.
Elektroninių dokumentų rengimo ir dokumentų pasirašymo kvalifikuotu elektroniniu parašu sprendimas;
Atostogų prašymų, įsakymų kūrimo ir tvirtinimo sprendimas;
Užduočių ir rezoliucijų valdymo sprendimas;
Organizacinės struktūros ir pavadavimų sprendimas;
Įvairių kitų dokumentų rengimo, registravimo sprendimai;
Dokumentų archyvavimo sprendimas;
Statistinės informacijos apie darbuotojų sistemoje atliktus veiksmus rinkimo ir apdorojimo servisas;
5.16. Intranetas (naujienos, diskusijos, informacija, administracijos padalinių sritis, pavadavimai, galerija).
6. AIS duomenų architektūrą šiuo metu sudaro 2 duomenų bazės.
7. AIS07 sistemos serverių infrastruktūrą sudaro: aplikacijų serveris, duomenų bazės serveris.
            8. AIS07 serveriuose naudojama programinė įranga:
–	Windows Server 2008 R2;
–	SQL Server 2008 Compact;
–	SharePoint Server 2010  SP2;
9. AIS14 sistemos serverių infrastruktūrą sudaro: aplikacijų serveris, duomenų bazės serveris.
 10. AIS14 serveriuose naudojama programinė įranga:
· Windows Server 2022 Standard;
· Microsoft SQL 2019 Server Standard;
· Microsoft SharePoint Server 2019;
            11. Įdiegti papildomi SharePoint moduliai:
11.1. JungleDocs Enterprise - www.enovapoint.com/sharepoint-document-automation/
     11.2. JungleBell Pro (priminimų siuntimo modulis) - www.enovapoint.com/sharepoint-alerts-reminders/
12. AIS yra integruotas su organizacijoje naudojama katalogų tarnyba Active Directory (toliau – AD).
          13. Darbo vietoje ir nutolę naudotojai su AIS dirba naudojant interneto naršyklę.

SĄVOKOS
14. Techninėje specifikacijoje naudojamos sąvokos:
1. 
2. 
3. 
4. 
5. 
6. 
7. 
8. 
9. 
Reakcijos laikas – tai laikas, per kurį Tiekėjas, po pranešimo iš Perkančiosios organizacijos užregistravimo, atlieka preliminarią problemos analizę, nustato klaidos prioritetą, priskiria atsakingam darbuotojui vykdyti užduotį.
Kritinio lygio problema – Perkančiosios organizacijos PA naudotojas negali naudotis AIS numatytu funkcionalumu ir nėra žinomas joks kitas alternatyvus būdas šio funkcionalumo vykdymui.
Aukšto lygio problema – Perkančiosios organizacijos naudotojas negali naudotis AIS14 numatytu funkcionalumu, tačiau yra žinomas alternatyvus funkcionalumo vykdymas.
Vidutinio lygio problema – Perkančiosios organizacijos naudotojas gali naudotis AIS14 numatytu funkcionalumu, tačiau akivaizdžiai juntamas AIS14 veikimo pokytis.
Žemo lygio problema – bet kokia problema, kuri nepatenka nei į vieną iš aukščiau įvardintų trijų kategorijų.

AIS PALAIKYMO PASLAUGŲ APIBŪDINIMAS
AIS palaikymo paslaugos apima:
Perkančiosios organizacijos AIS sutrikimų šalinimą ir pagalbos teikimą, atkuriant AIS darbingumą, įvykus techninės įrangos, SharePoint ar AIS programinės įrangos sutrikimams;
Perkančiosios organizacijos specialistų konsultavimą AIS eksploatavimo, konfigūravimo, modernizavimo ar kitais su AIS susijusiais klausimais;
Konsultavimas technologinių komponenčių gamintojo SharePoint pateikiamų pataisymų bei naujinimų diegimo ir naudojimo klausimais;
Elektroninių dokumentų funkcionalumo palaikymą;
Vartotojo ir administratoriaus vadovų atnaujinimas pagal esamą situaciją.
AIS palaikymo paslaugos teikiamos 24 mėnesių nuo paslaugų sutarties įsigaliojimo dienos. 
REIKALAVIMAI AIS palaikymo PASLAUGOMS

1. AIS palaikymo paslaugos apima:
AIS veikimo klaidų bei kritinių klaidų šalinimą (jei jos nėra garantijos objektas);
Technologinių komponenčių gamintojo Microsoft pateikiamų pataisymų bei naujinimų, susijusių su veikimo klaidų, veikimo optimizavimo, saugumo spragų taisymu diegimą;
AIS techninės infrastruktūros veikimo problemų sprendimas, pagalbos teikimą; 
Elektroninių dokumentų ir veiksmų su jais funkcionalumo palaikymą;
Metodinę ir praktinę pagalbą Perkančiajai organizacijai Windows Server, SharePoint, Microsoft SQL Server, AIS funkcinių ir technologinių komponenčių licencijų naudojimo legalumo užtikrinimo klausimais;
AIS darbingumo atkūrimą (jei sutrikimas įvyko ne dėl Tiekėjo kaltės), įvykus duomenų bazės arba atskirų jos komponentų darbų sutrikimams;
Perkančiosios organizacijos paskirtų atsakingų asmenų konsultavimą ir praktinę pagalbą AIS funkcionalumo, naudojimo ir administravimo klausimais;
AIS sutrikimų, kurie įtakoja sistemos veikimą, šalinimą.
Reikalavimai AIS palaikymui:
AIS palaikymo paslaugos teikiamos visam AIS funkcionalumui, įskaitant nestandartinį,  modifikuotą ar naujai įgyvendintą funkcionalumą;
AIS palaikymo paslaugos teikiamos nuotolinio kompiuterinio prisijungimo būdu, telefonu, elektroniniu paštu bei, esant reikalui, atvykstant į AIS eksploatavimo vietą;
AIS palaikymo paslaugos teikiamos darbo dienomis nuo 8 val. iki 17 val.;
Tiekėjas privalo pašalinti AIS eksploatavimo problemas šiais terminais (skaičiuojant nuo Perkančiosios organizacijos pranešimo apie problemą pateikimo momento nepriklausomai nuo informacijos perdavimo kanalo):
Kritinio lygio problemos atveju – ne vėliau kaip per 24 (dvidešimt keturias) valandas;
Aukšto lygio problemos atveju – ne vėliau kaip per 48 (keturiasdešimt aštuonias) valandas;
Vidutinio lygio problemos atveju - ne vėliau kaip per 72 (septyniasdešimt dvi) valandas;
Žemo lygio problemos atveju – ne vėliau kaip per 96 (devyniasdešimt šešias) valandas.
Perkančioji organizacija turi teisę su Tiekėju susitarti dėl ilgesnio problemos pašalinimo termino, jeigu yra objektyvių aplinkybių dėl kurių problemos pašalinimui reikalingas ilgesnis terminas ir Tiekėjas pateikia alternatyvų sprendimą ar priemones, leidžiančias kitu būdu atlikti reikalingas funkcijas iki kol problema bus ištaisyta.
Tiekėjas privalo turėti elektroninės pagalbos tarnybą (toliau – Service Desk) sistemą, kuri atitiktų šiuos reikalavimus:
turi būti prieinama Perkančiosios organizacijos paskirtiems atsakingiems asmenims internetu ir apsaugota SSL protokolu;
privalo turėti incidentų, problemų, pakeitimų registravimo funkcionalumą;
turi užtikrinti Perkančiosios organizacijos įgaliotiems naudotojams registruoti incidentus, problemas, paklausimus ir smulkių sistemos pakeitimų užsakymus;
turi užtikrinti Perkančiosios organizacijos įgaliotų naudotojų informavimą apie incidentų, problemų, paklausimų ir smulkių sistemos pakeitimų užregistravimą sistemoje;
turi būti galimybė Perkančiosios organizacijos įgaliotiems naudotojams matyti registruotų incidentų, problemų, paklausimų ir smulkių sistemos pakeitimų užsakymų vykdymo būseną;
visas bendravimas su Perkančioji organizacija (raštu ir žodžiu) turi būti vykdomas lietuvių kalba;
Tiekėjas kiekvieną mėnesį turi paruošti suteiktų AIS palaikymo paslaugų ataskaitą apie ataskaitinio mėnesio eigoje atliktas AIS palaikymo paslaugas ir pateikti ją elektroniniu paštu Perkančiosios organizacijos atsakingiems asmenims iki einamojo mėnesio 7 dienos.
AIS vystymo paslaugos
Maksimaliai planuojama įsigyti 160 val. AIS vystymo paslaugų. AIS vystymo paslaugos suteikiamos pageidavus Perkančiajai organizacijai. Šios paslaugos užsakomos pagal poreikį el. paštu atskiru užsakymu bei suderinus šių paslaugų suteikimo terminą. AIS vystymo paslaugos apmokamos pagal valandinius įkainius Tiekėjo nurodytus pasiūlymo formoje.
Užsakomos AIS vystymo paslaugos (dizaino, programavimo ar kitos Tiekėjo teikiamos paslaugos) neįtakoja AIS palaikymo paslaugų pradžios datos bei yra teikiamos lygiagrečiai.
Atsiskaitymas už paslaugas
Už AIS palaikymo paslaugas atsiskaitoma pagal Tiekėjo pasiūlytą fiksuotą mėnesio įkainį ir suteiktų AIS palaikymo paslaugų ataskaitą.
APLINKOSAUGOS reikalavimai
25. Vadovaujantis Lietuvos Respublikos aplinkos ministro įsakymu Nr. D1-508 patvirtinto Aplinkos apsaugos kriterijų taikymo vykdant žaliuosius pirkimus tvarkos aprašo 4.4.3 papunkčiu „perkama tik nematerialaus pobūdžio (intelektinė) ar kitokia paslauga, nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos (pvz., atlikėjų, fotografų, dizaino, garso inžinierių, vaizdo inžinierių, renginių vedėjų, vertėjų, tekstų rengėjų paslaugos; mokymų, socialinių ir mokslinių tyrimų, studijų ir koncepcijų parengimo paslaugos; rinkodaros ir viešinimo strategijų, ir skaitmeninės reklamos, publikacijų paruošimo paslaugos; programavimo, programinės įrangos nuomos ir informacinių sistemų priežiūros paslaugos; audito, draudimo, teisinės ir konsultantų teikiamos paslaugos ir kitos paslaugos)“.

